S pripovedovanjem zgodb osmislimo svoje življenje.
PRED DAVNIMI ČASI
GLAS IGRALKE CONSTANCE WU
Še pred obstojem filmov so ljudje pripovedovali zgodbe ob tabornem ognju.
Tako si izkazujemo naklonjenost in kot skupnosti rastemo.
Mislim, da so pri Warner Bros. vzeli vse pripomočke
in vso tehnologijo, kar jih imamo,
ter z njimi pripovedovali te zgodbe,
ki so temeljni del bistva človeštva.
Pri Warner Bros. že več kot 100 let spreminjajo pripovednišvo.
Ob soočenju z eksplozijo revolucionarne tehnologije,
novim korporativnim svetom in kulturnimi spremembami ...
JAZ TUDI
... je studio to industrijo popeljal v digitalno dobo.
Vizualni učinki so izjemno napredovali
in dobili smo priložnost, da počnemo stvari,
ki jih prej nismo mogli.
Ne bom potisnjena na obrobje, prezrta ali odrinjena.
Mislim, da nič ni pomembnejše od tega,
da lahko ljudje vidijo svoje zgodbe.
To je največja potrditev.
Ženske ne bodo več tiho.
Opolnomočili bomo toliko deklet,
počutile se bodo sposobne in imele bodo velike sanje.
A rdeča nit vse tektonskih premikov v zgodovini
je 100 let stara zaveza
vizionarskim ustvarjalcem in pogumnim, avtentičnim zgodbam.
Zdaj smo tu, da pokažemo novo perspektivo,
in imamo moč ter znanje, da to naredimo.
Ne gre za to, da najameš filmarje in jim daš proste roke,
ampak za to, da imaš uporaben stroj, da ustvariš nekaj,
česar gledalci še niso videli.
IZVOR
Pa tudi še naprej izobražuješ, zabavaš in razsvetljuješ nove generacije.
Pripovedovalec zgodb je odgovoren
za podobe in zgodbe, ki jih pripovedujemo.
To je bilo očitno pomembno ustanoviteljem tega studia.
In to mi je všeč pri Warner Bros.,
pri njihovem poslanstvu in zastavljenem cilju.
Da s pomočjo pripovedništva dvignejo človeštvo.
Hudiča, jaz sem za.
100 LET WARNER BROS. JUNAKI, ZLIKOVCI IN PRIJATELJI
Pet, štiri, tri, dve, ena!
Ko je napočilo leto 2000,
je svet pozdravil novo tisočletje
in rojstvo digitalne dobe.
Vzpon interneta
je sprožil mnogo novih poslovnih priložnosti,
kar je prineslo množična vlaganja v spletna podjetja.
A med vsemi digitalnimi velikani, ki so vodili spletno revolucijo,
je prevladoval America Online.
ČAKA TE POŠTA 1998
Čaka te pošta.
Hoteli so postati največji medijski imperij na svetu
in imeli so ogromno kapitala,
zato so si pri AOL za cilj zadali Time Warner.
Sprožili so največjo korporacijsko združitev v zgodovini.
Mislim, da ni pretiravanje, če rečem, da je to res zgodovinski trenutek,
čas, ko bomo spremenili medijski in komunikacijski svet.
Ko so naznanili posel,
so pri Warner Bros. predstavili nov seznam vodilnih,
ki bodo morali začrtati pot po spreminjajočem se medijskem svetu.
Nekega dne me je poklical Bob Daly.
Rekel je: "A sediš?"
PREDSEDNIK, WARNER BROS.
Rekel sem: "Bob, ležim, ker je ura šest zjutraj."
Pozabil je, bil je v New Yorku.
In je rekel: "S Terryjem odhajava.
Želiva, da Barry Meyer nadomesti Boba Dalyja na mestu predsednika.
Rada bi, da prideš na mesto Terryja Semela."
Alan Horn je začel delati z Dalyjem in Semelom leta 1996,
ko je njegovo podjetje, Castle Rock Entertainment,
prevzel Time Warner.
Warner Bros. je bil vrhunski, glavni, najboljši med najboljšimi,
zato je bila misel, da bi ga vodil z Barryjem Meyerjem, vznemirljiva.
V studiu sem bil od leta 1971.
DIREKTOR, WARNER BROS.
Torej sem bil tam kakšnih 25 let.
Meyer je prišel v Warner Bros. kot vodja poslovnih operacij,
potem pa je napredoval v oddelku za TV,
preden je prevzel najvišje mesto.
Ko sem postal direktor,
sem se počutil zelo dobro pripravljenega.
Menil sem, da sta se Bob in Terry odlično odrezala.
Pomembno nam je bilo nadaljevati s tradicijo
in studio obdržati na čelu
filmske skupnosti.
Horna in Meyerja pa je čakala naporna pot.
Dobrodošli.
Novi korporativni starš je želel, da Američani ostanejo doma in na spletu,
pri Warner Bros. pa so si želeli ravno obratno.
Ljudi so hoteli spraviti s kavčev in v kinodvorane.
Ob prihodu sem rekel, da hočem snemati velike in razkošne nosilne filme.
Menil sem, da bodo takšni filmi podjetju prinesli uspeh.
Gledalcem moramo dati razlog,
da si jih ogledajo na velikem platnu.
Hornovo vizijo je uresničila knjiga za otroke,
ki jo je napisala neznana britanska pisateljica.
Knjiga še ni bila izdana v ZDA,
v Veliki Britaniji pa je ravnokar izšla.
Prvo knjigo o Harryju Potterju je našel David Heyman,
ki je bil naš vodstveni delavec produkcije v Londonu.
Knjiga je bila tako slikovita,
z liki se je dalo poistovetiti.
DAVID HEYMAN PRODUCENT, HARRY POTTER
Svet je bil tako bogato zasnovan in domišljen.
S to zgodbo sem se poistovetil.
Kdo ne bi hotel obiskovati šole čaranja, kakršna je Bradavičarka?
Šlo je za temačno in zapleteno sago o odraščanju,
ki se dogaja v čarobnem britanskem internatu.
Pri WB so prepoznali potencial knjige,
da prinese revolucijo v družinsko zabavo,
in kupili pravice za še nedokončano serijo novopečene pisateljice J. K. Rowling.
HARRY POTTER 3: JETNIK IZ AZKABANA
Potem so knjige izšle in postale ogromne svetovne uspešnice.
Tri, dve, ena ...
Naenkrat je bila odločitev, da posnamemo film o Harryju Potterju,
dejansko povsem očitna.
Izziv je bil predstaviti nekaj gledalcem,
ki so že zaljubljeni v literarno predolgo.
Če jim ne bo všeč, jim res ne bo všeč.
Izjemno nas je bilo strah ...
CHRIS COLUMBUS REŽISER, HARRY POTTER
... ker je bila to takrat najpopularnejša knjiga na svetu.
Če bi zamočil, bi uničil franšizo.
Columbus je režiral družinske klasike, kot so Sam doma in Očka v krilu.
Za režijo so ga izbrali zaradi njegove edinstvene sposobnosti za delo z otroki.
A Columbus se še nikoli ni lotil fantazijske franšize
takega obsega.
Snemanje prvega filma je bilo strašljivo,
ker bi prvi film začrtal pot
za vse prihodnje filme, ki bi sledili.
Odletel sem na Škotsko na srečanje z J. K. Rowling.
Prosila je, naj ji razložim svojo vizijo za film.
Rekel sem: "Prvi film mora biti kakovosten, privlačen, skoraj pravljičen,
ko Harryja povabijo v svet Bradavičarke,
mi pa se vanj zaljubimo.
Drugi film bo temačnejši,
ko pridemo do Jetnika iz Azkabana,
pa bo vse že zelo temačno in kompleksno."
Nisem vedel, kaj bo rekla.
Rekla je: "Točno tako si to predstavljam tudi jaz."
Ena, dve, tri, akcija.
V prvem filmu smo se spraševali, kako to izpeljati.
DANIEL RADCLIFFE IGRALEC, HARRY POTTER
Kako odigrati Hagrida in quidditch.
Nismo vedeli, kako bi to izpeljali.
VIZUALNI UČINKI
Nova tehnologija je Columbusu in ekipi omogočila,
da so dosegli še nevidene vizualne učinke,
ki so se zdeli kot prava magija.
Čarovnik si, Harry.
Že kot otrok sem imel pri Potterju občutek,
da delam z najboljšimi ljudmi na svetu,
s katerimi ugotavljamo, kako oživiti te stvari.
Obseg vsega skupaj me je osupnil,
tako vizualni učinki kot zgodba.
Zaljubil sem se v to.
Šlo je za zelo kompleksen univerzum.
Z Alanom sva odletela v London,
da bi videla prvo različico.
Ko je bilo filma konec,
sva vstala in se objela.
Prvi film o Harryju Potterju je bil uspešen pri kritikih in v kinodvoranah.
Začel je globalno franšizo,
ki je spremenila filmsko industrijo
in začarala celo generacijo.
Ljudje niso samo hoteli videti filmov in iti domov.
Hoteli so se počutiti, kot da so del tega.
Po svetu so nastale velike skupnosti, združene ob stvareh, ki so jim bile všeč.
To je pokazalo, da so te franšize izjemno dragocene.
Potencial filmov o Harryju Potterju se je šele začel kazati.
Zdelo se je, da je Warner Bros. odkril ključ do uspeha megafranšiz.
A zmagoslavje studia ni moglo prikriti nemira,
ki se je razširil po novem AOL Time Warner.
Imeli smo različne cilje.
Ob tipih iz AOL-a se ti je vedno zdelo,
da si samo želijo povečati vrednost delnic, da bi pobrali denar in šli dalje.
Ne glede na ceno čim bolj povečaj prihodek.
Mi nismo tako vodili podjetja.
Dve zelo različni kulturi sta skušali sodelovati
in to že od začetka ni imelo smisla.
Ob približno istem času je počil spletni mehurček.
Današnja nova opozorila o upadu celotnih dobičkov korporacij
so povzročila padec Dowa za 292 točk.
Nasdaq jih je izgubil 109.
Naenkrat AOL ni bil več vreden toliko kot nekoč.
Z AOLOM JE KONEC
Grozen posel je bil.
Stal me je veliko denarja. Vse je stal veliko denarja.
To so bili temni časi.
AOL BO ODPUSTIL ŠE 1700 ZAPOSLENIH
O tem so pisali do nezavesti.
DIREKTOR, WARNER BROS. TELEVISION
Opisali so ga kot enega najslabših poslov
v zgodovini posla.
AOL Z REKORDNO 99-MILIJARDNO IZGUBO
Ko so delnice Time Warnerja padle,
je pritisk, da potapljajočo se ladjo obdrži na površju,
padel na ramena studia,
še posebej enega oddelka.
Warner Bros. Television.
Ko sem prišel v Warner Bros.,
je bil edini in najpomembnejši cilj,
da pripeljemo povsem nov nabor producentov,
ki so bili zame najboljši, najizjemnejši in najbolj nadarjeni TV-producenti.
Najemi prave ljudi, se jim umakni
in jim pusti, da naredijo svoje.
V svoji novi vlogi je Peter Roth stavil na ustvarjalne posebneže,
da bi premikali meje televizije.
Dobil sem veliko scenarijev,
a mi večina ni bila ravno všeč.
Prebral pa sem scenarij za Zahodno krilo, ki mi je bil všeč.
Poklical sem Aarona Sorkina.
Rekel sem: "Aaron, rad bi ti povedal,
da je scenarij izjemen."
"Moram pa ti priznati,
da v zgodovini televizije
še ni bilo uspešnice, postavljene v Washington DC."
Ni bilo razloga, da bi kdor koli mislil,
da bo ta serija uspela.
Pri NBC so mi pokazali ogromno raziskav,
da so ljudje na vprašanje, če bi gledali serijo o politiki,
rekli: "Nikakor ne."
A če se to še ni obneslo,
ne pomeni, da se ne bo zdaj.
In če bo tako izjemno narejeno?
Zakaj ne?
Sedmi poskus.
Ritem Aaronovega pisanja je zelo specifičen.
Tega ne zmore vsak igralec.
- Josh odhaja? - Ne.
- A gre? - Ne.
- Tvoj prijatelj je. - Ja.
- Je Caldwell rekel ... - Billy, ne bom o tem.
To ...
Ko to skušaš zmontirati, je zelo sunkovito.
Če se malo umakneš, pa se zdi, da si v gledališču.
Tommy Schlamme, ki je režiral pilotno epizodo,
je našel rešitev.
Gibanje.
Ne ustreli sla, Leo.
Zakaj pa ne, Bonnie?
- Pet minut? - Prosim.
Gibanje bo pomagalo pri ritmu.
V Tommyjevih rokah je pri Zahodnem krilu to postalo nekaj zelo posebnega.
Delati moramo s temi ljudmi.
Kako si dovoliš, da tako ...
- Saj vem. - Al Caldwell je dober človek.
Al Caldwell ni bil tam.
Vzemi vse s krščanske desnice,
jih vrzi na kup in jih označi za neumne.
Dobesedno sem skočil pokonci, ko sem videl posnetek s premikanjem kamere.
Rekel sem: "Kot bi to snemal Scorsese!"
Bilo je krasno napisano, privlačno.
To je bila idealizirana podoba Bele hiše,
ki smo jo vsi morali videti.
Vse, ki delajo tukaj, prosim, da nekaj obljubijo.
Nikoli ne dvomite,
da lahko majhna skupina uvidevnih in predanih državljanov spremeni svet.
Veš, zakaj?
Ker so edini, ki so to že dosegli?
Veliko ljudi nam je reklo, da so šli v vladne službe,
ker so gledali Zahodno krilo.
Na televizijo je pripeljalo nekaj,
česar po mojem še ni bilo na televiziji.
Mislim, da ne moremo zanikati, da so se enourne drame
s serijami, kot je Zahodno krilo, dvignile na višjo raven.
To je bila ideja o televiziji, ki lahko konkurira temu,
kar vidimo na velikem platnu.
Serije, kot je Zahodno krilo, so bile bistvene za to,
kar imamo danes za vrhunec televizije.
MIDVE Z MAMO 2000-2007
Nisi videti dovolj stara, da bi imela hčer.
Ti pa nisi videti kot hči.
To je mogoče zelo prijazno od tebe.
TRETJA IZMENA 1999-2005
Kmalu po letu 2000
je bila televizija sredi ustvarjalne renesanse,
ki je bila poznana kot zlata doba televizije.
Moja preteklost ni tvoja prihodnost.
Kako si kul.
Videli smo hite Warner Bros., ki so definirali žanre.
Tvoji pravi starši niso bili od tu.
Dobro, gremo!
URGENCA 1994-2009
Najlegendarnejši TV-fenomeni studia so bili prvaki v gledanosti.
PRIJATELJI 1994-2004
Zmagali sva!
Ta doba Warner Bros.
je začela kariere največjih zvezd tistega časa,
tudi Georgea Clooneyja, lepotca iz Urgence.
Z Urgenco sem doživel čarobnih pet let,
potem pa je moja pogodba potekla.
Nisem je hotel obnoviti, ker sem že snemal filme
in precej dobro zaslužil.
Pri vsakem filmu so se članki začenjali s tem,
da ne bom filmska zvezda.
Takrat je veljala velika stigma glede televizije in filma.
Clooneyjevo zvezdništvo se ni zgodilo čez noč,
tudi ko je dobil eno od najbolj cenjenih vlog v Hollywoodu.
BATMAN IN ROBIN 1997
Živjo, Freeze. Jaz sem Batman.
Film Batman in Robin je bil hud polom.
Kritiki so bili neusmiljeni.
Ker si bil nekdo, ki je lahko dal zeleno luč za film,
so te naenkrat ocenjevali na podlagi filma.
Raztrgali so te zaradi filma, ki si ga dojemal samo
kot še eno vlogo, ki si jo sprejel.
Moral sem začeti drugače razmišljati.
"Če me bodo krivili za film,
rabim boljše filme."
VIHAR VSEH VIHARJEV 2000
Dajmo, baraba!
Vihar vseh viharjev je bil velika uspešnica.
To ni imelo nič z mano. Glavni je bil velik val.
A sem si rekel: "Če sem trpel zaradi Batmana in Robina,
bom tokrat pobral vse zasluge."
Ko je postal ime, ki prinaša denar,
je Clooney izkoristil svoj odnos z Warner Bros.,
da je na novo definiral sodobno filmsko zvezdo.
OCEANOVIH 11 2001
To se še ni zgodilo.
Potrebna bosta načrtovanje in velika ekipa.
Z režiserjem Stevenom Soderberghom je ustanovil produkcijsko podjetje
in tvegala sta s sodobno priredbo
klasike studia Warner Bros. z Rat Packom, Oceanovih 11.
Nisem si mislil, da se bo Steven hotel lotiti tega filma,
ker je bil neodvisen ustvarjalec.
Rekel je: "Vem, kaj narediti.
Poln bo velikih zvezd."
Kaj? Ste dobili skupinski popust?
Da vam ne bo ušlo.
Hiša vedno zmaga.
Razen ko dobiš odlične karte, veliko staviš
in obereš hišo.
Vadil si ta govor.
Malo. Sem bil prehiter? Po mojem ja.
Ne, dobro je.
Uspeh filma Oceanovih 11 v kinih
je Warner Bros. prinesel nosilni film, ki je še leta prinašal denar.
Clooney pa je izkoristil dober odnos s studiem
in ga unovčil za nekaj osebnejšega.
Skušali smo doseči dogovor "eden za nas, eden za njih".
To je bilo pošteno. Clint je to vedno počel.
Posnel si komercialno uspešnico, oni pa so ti dovolili posneti tvoj film.
LAHKO NOČ IN SREČNO 2005
Ne zamešajmo odpadništva in nelojalnosti.
Ne moremo braniti svobode v tujini in se ji odreči doma.
Pred kamero in za njo ...
... se je Clooney odločil graditi na zapuščini studia
družbeno ozaveščenega ustvarjanja filmov.
- Zakaj me preiskujejo, Fred? - Nehaj.
DOBRI NEMEC 2007
Ti filmi govorijo o resnih zadevah
in pri Warner Bros. so bili pripravljeni tvegati.
Odnosi z ljudmi, kot je George Clooney, so bili ključni za studio.
Če je odnos dober,
se ti zelo nadarjeni ljudje vrnejo,
zato pomaga, če imaš projekt, ki jim je blizu.
Ubili so jih, Michael.
Vse tiste majhne, družinske kmetije.
Michael Clayton je film, za katerega se je težko odločiti.
Tega filma ni lahko požreti.
Zelo sem bil jezen, ko sem pisal scenarij.
PISEC/REŽISER, MICHAEL CLAYTON
Primer v filmu temelji na resničnem primeru.
Govori o trenutku, ko se ljudje odločijo, da bodo storili napačno stvar.
Moram reči, da so pri Warnerju,
ko smo govorili z njimi, rekli:
"Razjezili boste nekatere ljudi."
Vprašali smo, kaj to pomeni zanje.
Rekli so: "Koga briga? Dajmo."
Jaz nisem nekdo, ki ga ubiješ.
Mene podkupiš.
Si tako jebeno slepa, da ne vidiš, kaj sem?
Resnično bo Warner Bros. za vedno v mojem srcu,
ker so se mi zdeli zelo pogumni
v času, ko ni bilo lahko biti pogumen.
Clooneyjevo prizadevanje za zgodbe s pomenom pri Warner Bros.
je doseglo vrhunec s filmom Argo iz leta 2012.
Sprva naj bi vlogo odigral jaz.
Potem pa je poklical Ben.
Ben je pred tem posnel par filmov,
ki so bili zelo dobri.
Rekel je, da bi ga rad režiral.
Rekel sem: "Super."
In hotel je tudi vlogo.
Rekel sem: "Jebenti."
Pomagajte mi posneti lažen film.
Torej hočeš v Hollywood in se delati, da si pomemben.
- Ja. - Ne da bi dejansko kaj naredil.
- Ne. - Ravno pravi boš za tja.
Scenarij je zapeljal v drugo smer kot mi.
Naša različica Arga je bila bolj smešna.
Rekel je: "Zdi se mi, da je v tem več trilerja."
- Kaj delate pri filmu? - Producent sem.
Pomočnik producenta. In vaš zadnji film?
Vaše srednje ime?
- Leon. - Ustrelite ga. Ameriški vohun je.
Res verjameš, da bo tvoja zgodba kaj spremenila,
ko nam bodo merili v glave?
Mislim, da samo moja zgodba stoji med tabo in pištolo.
Odpovedali so operacijo.
Izpeljal jo bom.
- O tem ne odločaš ti. - Enostransko ogledalo iz bordela.
Šlo bo!
Izjemno se je odrezal in dobil oskarja za najboljši film.
Videti dobre filme na velikem platnu,
filme, ki jim uspeh ni zagotovljen,
je zelo težko.
Nočem negativno govoriti o nosilnih filmih,
ker uživam v njih in menim, da so dobri za nas,
a ne smejo nastajati na račun filmov, ki te zaznamujejo.
Upam, da se bo še vedno našla pot za te.
V digitalni dobi je uspel Warner Bros. ostati na obeh straneh
razkola med filmarskima smerema.
DVOJNA IGRA 2006
Tega ti nihče ne da.
Sam si moraš vzeti.
NEPREMAGLJIV 2009
Izdali so umetniško drzne filme in poželi odobravanje kritikov.
Zdaj je čas, da zgradimo naš narod.
Živjo, fantje.
MATRICA RELOADED 2003
Pa tudi rekordno uspešne filme z uspešnimi nadaljevanji.
HOBIT: SMAUGOVA PUŠČA
Sovražnik se pripravlja na vojno.
Nov ambiciozen ustvarjalec v studiu pa je imel vizijo za film,
ki je povsem presegel to delitev.
Čutil sem vedno večjo ločenost med resnimi dramami
in velikimi uspešnicami, ki so takrat uporabljale CGI.
Tega razkola nikoli nisem maral, ker se mi je kot filmarju zdelo,
da hočemo preseči te omejitve
in ustvariti nekaj, česar gledalci še niso videli.
PISEC/REŽISER/PRODUCENT, TRILOGIJA VITEZ TEME
Ko je navdušil industrijo s svojim um spreminjajočim filmom Memento,
si je režiser Christopher Nolan pri Warner Bros. ustvaril dom
z noir trilerjem Insomnia iz leta 2002.
Hočeš narediti vtis name, Finch?
Ker nisem pravi.
Mladi ustvarjalec pa bo kmalu ustvaril nekaj inovativnega,
z najlegendarnejšim pravičnikom studia,
ki je bil zrel za novo podobo.
Z Batmanom so bili na točki,
ko so se prejšnji deli franšize že upehali.
Niso vedeli, kaj hočejo s tem.
Ko je ta lik prevzel Tim Burton,
je ustvaril izvrsten
in izjemen svet, v katerem je bil tudi ta lik izjemen.
Ni pa prišlo do druge različice,
v kateri je lahko Batman izjemen lik,
a ga skušaš prikazati v dokaj realističnem svetu.
To sem predlagal Warner Bros.
Poskušajmo na vse pogledati realistično
v kinematografskem svetu.
VITEZ TEME
Pomislil sem: "Ta tip ima svoj pogled na Batmana.
Izjemno pametno."
Angleški naglas je pomagal.
Z njim vedno dobiš več inteligence
pri poslušalcih, ampak saj ni važno.
Z njim smo imeli sestanek in tako nas je navdušil,
da smo začeli.
Prepričala jih je Nolanova vizija Batmana v resničnem svetu
in Warner Bros. mu je predal vajeti pri dragocenem liku
in proračun, kakršnega Nolan prej še ni imel.
Pri filmu Batman: Na začetku je bil grozljiv sam obseg
in kako bomo izvedli vse neverjetne vizualne učinke.
PRODUCENT, TRILOGIJA VITEZ TEME
Chris je vedno hotel snemati filme,
ob katerih se občinstvu zdi,
da se lahko dotaknejo tega, kar gledajo.
Pri tem filmu smo hoteli čim več stvari početi praktično
in tako doseči ta učinek.
Res sem hotel doseči obseg, razsežnost in možnost poistovetenja
pri vseh akcijskih filmih, ne le pri filmih, posnetih po stripih.
Veliko smo delali z miniaturami.
Snemali smo na resničnih lokacijah.
S filmi smo prepotovali svet.
Ideja je bila, da v nekem smislu Batman ni superjunak.
Šalim se, da je njegova supermoč njegovo bogastvo,
ker lahko kupuje stvari in zbira različno premoženje,
ki ga lahko uporabi v boju proti zločinu.
BATMAN: NA ZAČETKU 2005
Kaj praviš?
Ga imate v črni barvi?
Pri tem liku ni nič čarobnega.
Zato se lahko poistovetimo z njim.
Teoretično bi lahko bil vsak od nas Batman.
Kaj, hudiča, si?
Batman.
Chris mu je dal kredibilnost, ki mi je dala občutek,
da to ni lik iz stripa.
Zdel se mi je resničen.
Batman: Na začetku je na novo definiral zgodbo o izvoru superjunaka,
Nolan pa je šel z vizijo še dlje.
Dodal je zlikovca, ki je kljuboval žanru.
VITEZ TEME 2008
Ko smo ustvarili sodoben, bolj realističen svet,
smo skušali ugotoviti, kam bi tu spadal Joker.
Kar te ne ubije, te preprosto ...
Naredi bolj čudnega.
Vse mogoče lahko rečete
o katerem koli filmu o superjunakih pred tem,
a nihče se tega ni lotil
s pristopom kriminalnega trilerja tako kot Chris Nolan.
To je bila ena najboljših filmskih serij vseh časov,
ena najboljših franšiz
in seveda eden od najboljših filmov o superjunakih,
kar jih je bilo pri Warner Bros.
BATMAN ŠE PODIRA REKORDE
Vitez teme je postal najbolj dobičkonosen film leta 2008,
a je njegova zapuščina segala dlje od prodaje vstopnic.
Vitez teme je zelo vplival na kulturo
in zdelo se je, da bi lahko dobil nominacijo za najboljši film
kot film o superjunaku, a se to ni zgodilo.
Posledično je naslednje leto
Akademija določila deset nominirancev za najboljši film.
Temu so rekli "pravilo Viteza teme ".
Christopher Nolan je sprožil nekaj, kar je pozneje
postalo cvetoče novo gibanje velikopoteznih filmov.
Zakaj je tako pomembno sanjati?
IZVOR 2010
V mojih sanjah sva še vedno skupaj.
Veliko smo snemali v tukajšnjih studiih. Sploh v studiu 16.
To je največji studio v Hollywoodu, najvišji je.
Znano je, da so ga dvignili, da je strop višji.
Tu smo posneli sceno v japonskem gradu,
ko okna razbijejo vodni topovi.
V naslednjem desetletju pri Warner Bros. je žanr potiskal
vedno više in v osebnejše sfere.
VZPON VITEZA TEME 2012
Redefiniral je filmske uspešnice.
Naj bo Vitez teme
ali pa možnosti za medzvezdno potovanje ...
MEDZVEZDJE 2014
... vedno hoče pripeljati ta koncept
v kar najbolj filmsko osvetljavo in okolje,
da pove privlačno zgodbo.
Zelo pomembno je,
da je studijski sistem negoval individualne glasove.
Čutil sem, da pazijo name,
res mi je bil všeč občutek varnosti,
ker sem imel ob sebi izkušen studio.
Stroj, ki je bil kos mojim ustvarjalnim impulzom.
Delo v tem sistemu se mi je zdelo velik privilegij.
Studio Warner Bros. je nadaljeval z odlično zgodovino,
ko je delal z enimi največjih imen v poslu,
vsi slavni pa so si želeli biti na enem mestu v studiih.
- Sedem, šest, pet ... - Pritisk ...
- Tako. Si, A? - Štiri, tri, dve,
- ena ... - Rox, začni.
The Ellen DeGeneres Show.
Pri njej so se izmenjavale največje zvezde Hollywooda
in Ellen je skoraj 20 let vladala dnevnemu programu.
- Kar dobro vam gre. - Ja.
A preden je postala znanka celotne Amerike,
se je zdela Ellenina prevlada v dnevnem programu skoraj nepredstavljiva.
Mnogi ljudje so dvomili, da se bo obneslo.
Mnogi so menili, da so čez dan doma gospodinje ...
VODITELJICA, THE ELLEN DEGENERES SHOW
... ki likajo in nosijo predpasnike.
Čez dan ne bodo gledale lezbijke.
Seveda me je to razjezilo in vznemirilo,
ker tudi ponoči niso gledale lezbijke, zato ...
Nisem dobila termina. Za lezbijko na televiziji ni bilo termina.
TIME JA, LEZBIJKA SEM
Ellen DeGeneres se je zapisala v zgodovino televizije leta 1997,
ko se je v svoji humoristični seriji Ellen razkrila kot lezbijka.
V oddaji je to skrivnost razkrila svoji terapevtki,
ki jo je igrala Oprah Winfrey.
Sploh nisem pomišljala.
Ellen je vprašala in rekla sem: "Ja."
OPRAH WINFREY IGRALKA
Šele ko sem to naredila,
sem ugotovila, da je bila to zelo velika reč.
POSTAJA V ALABAMI REKLA NE
Nočemo gledati gejevskega in lezbičnega načina življenja
po dnevnih sobah ameriških domov.
To so bila 90. leta.
Nismo še imeli serije, kjer bi bil v glavni vlogi nekdo, ki je gej.
ABC JE UKINIL 'ELLEN'
Bila naj bi "nedotakljiva", nihče naj me ne bi hotel najeti.
Par let pozneje,
ko se je končala oddaja The Rosie O'Donnell Show,
so pri Warner Bros. potrebovali pogovorno oddajo z znano osebo.
Da je bila v dnevni pogovorni oddaji
v ospredju lezbična komičarka,
je bilo za Warner Bros. veliko tveganje.
Ko sem pristala na oddajo,
so jo pri Warner Bros. težko prodali.
Spomnim se najpogostejše pripombe.
Menedžerji postaj so govorili:
"Sploh ne preklinja. Ni vulgarna."
Rekla sem: "Jebenti, da res."
Mnogi pa so dvomili, da se bo obneslo.
Tukaj je Ellen DeGeneres!
Ne bi se mogli bolj zmotiti.
To so moji prostori v snemalnem studiu Warner Bros.
Vznemirljivo je, ker se tu dogaja ogromno stvari.
Lahko počnem, kar hočem.
"G. Clooney."
Katera od teh dveh ti je všeč?
Tu me zanima, kaj jo skrbi.
Ali če mi smrdi iz ust ... Saj veš, ko narediš tako.
- Ja. - Tako. Tako. Ja.
Prinesi mi bombonček.
Če vržeš kamen, nekoga zadeneš.
Samo vržeš kamen ...
- Mojbog! - Julia Louis-Dreyfus.
- Kaj je bilo to? - Oprosti.
- Kaj je bilo to, Ellen? - Oprosti.
The Ellen DeGeneres Show, 19 sezon.
Z razlogom je tako dolgo trajalo.
Ključna beseda pri Ellen je bila "zabava".
Vsako epizodo je začela s plesom.
Nasmehnil si se. Dobro si se počutil.
To je bila svetla točka tvojega dneva.
Preživi nekaj časa z Ellen.
Hvaležna sem, da sem lahko kaj spremenila,
da sem dala obraz in glas ljudem,
ki se počutijo osamljene in niso predstavljeni na televiziji.
Skrivnost dobre pogovorne oddaje
je sposobnost, da si 100-odstotno pristen.
To si želijo gledalci.
Ellen je našla način, da je bila vedno pristnejša.
Medtem ko je Ellen osvojila dnevni program,
je udarne termine osvojil nov žanr.
Mojbog.
Resničnostna televizija.
Kmalu po letu 2000
je Warner Bros. začel s tekmovalno zmenkarsko serijo, ki je definirala žanr.
Sanjski moški.
Kaj, če bi posneli oddajo,
v kateri moški išče ljubezen svojega življenja,
mi pa mu predstavimo 25 lepotic,
ki vse želijo postati njegove žene?
Če pomislite, je to kot srečanje s princem na belem konju.
Pozdravimo novega sanjskega moškega ...
Šlo je za čustveno različico takratnih tekmovalnih oddaj
in premiera Sanjskega moškega leta 2002
je sprožila fenomen resničnostnih ljubezenskih oddaj.
Oddaja je vedno bolj rasla,
ne le v ZDA, ampak dobesedno po vsem svetu.
Ljudje hočejo videti resnične ljudi.
Navijajo za ljubezensko zgodbo.
Sanjski moški je začel
resničnostne studijske oddaje, ki so se želele vključiti v popkulturo ...
Ja!
... in so slavile običajne ljudi.
Violina ima strune, gosli pa imajo brenkala.
Ti pa si pravi.
Leto in pol sem čakal, da bi izvedel kaj o prastarših.
- Daj no! - Naj grem tudi jaz? Mojbog.
To je Harry Potter: Bradavičarkin turnir domov!
Televizijo so preplavile nove vsebine,
pri Warner Bros. pa so se posvetili preizkušenemu in uspešnemu formatu.
Humoristični seriji.
Pomislil sem: "S kom se lahko dogovorim,
da bo spremenil našo smer v komediji?"
Leta 1999 je bil prvi na mojem seznamu Chuck Lorre.
Sklenili smo štiriletno pogodbo, najdražjo pogodbo
v zgodovini televizijskih humorističnih ustvarjalcev.
Bilo je grozno.
Bila je štiriletna pogodba in tri leta sem bil zanič.
Če sem vstopil v menzo,
nihče od vodilnih ni dvignil pogleda od solate in me pogledal.
In potem, dobesedno v zadnji polovici leta ...
Sodeloval sem pri projektu, ki se je razvil v Dva moža in pol.
Dal si pretapecirati kavč. Prej mi je bil bolj všeč.
Z madeži?
Vsak od madežev je imel svojo zgodbo.
V sodobni različici serije The Odd Couple,
Dva moža in pol, je igral tudi Charlie Sheen
kot žurerski plejboj,
ki so mu všeč dvoumne porednosti.
Charlie bazi. Vidim vrh.
Leta 2007 pa je Chuck Lorre naletel na ...
VELIKI POKOVCI
... idejo, ki je redefinirala kulturo kula.
SOAVTOR, VELIKI POKOVCI
Začelo se je z Billom Pradyjem, ki je bil v 80. letih
računalniški programer v New Yorku.
Povedal mi je o sodelavcih, ki so bili genialni,
a zelo disfunkcionalni.
Geniji, ki so poznali pi do 80. decimalke,
a niso mogli govoriti z ženskami.
Kar onemeli so.
Spomnim se, da sem rekel: "Bill, to bo najina oddaja. Ti tipi!"
Ti začni razvrščati protone in nevtrone,
jaz bom gradil atome ogljika.
Ugotovila sva, da so gledalci na fante gledali kot na otroke.
Bazinga!
Ker so bili zelo naivni in otročji.
O ne!
Zato sem hotel imeti sestanek o kostumih.
Ob sebi niso hoteli nikogar,
ki bi lahko bil sovražen ali jih ne bi imel rad.
Klingonski boggle?
Kaley je v vlogo prinesla čudovit materinski pridih.
Zbegali so jo, občasno vznemirili,
a je bila z njimi vedno nežna.
To je res osupljivo.
Tudi jaz imam tablo. Če so ti všeč table, je tale moja.
Mislim, da so se fantje počutili izolirane od preostanka sveta,
mogoče od celotne kulture.
Njihova rešitev za to ločenost je bila,
da so imeli drug drugega.
Ustvarili so svojo skupnost.
Tisto poletje smo šli na Comic-Con, samo stojišča so imeli.
Moral sem priti.
Ljudje so jokali, ker so želeli videti igralce,
kot da gre za Beatlese. Rekel sem si:
"S serijo se dogaja nekaj, česar nismo mogli pričakovati."
Veliki pokovci so zmešali veliko stvari,
ki so bile takrat del popularne kulture.
Vzpon Comic-Cona in to, da so oboževalci
postali veliko več kot le niša,
torej nekaj, kar je popularna kultura slavila
in je bilo del mainstreama,
je bilo v ospredju Velikih pokovcev.
In to so res sprejeli.
Chuck Lorre se je s serijama Dva moža in pol in Veliki pokovci
pri Warner Bros. uveljavil kot izjemen TV-ustvarjalec,
a je šele začenjal.
Ja. To je to.
Od Mika in Molly do Nedoraslih mam,
Mladega Sheldona in Bob Hearts Abishola.
- Tekila? - Veliko.
In plačal si zanjo.
Ena uspešnica za drugo.
To je bil eden najuspešnejših odnosov,
vsekakor v moji karieri in tudi pri Warner Bros. Television.
Chuck Lorre je vladal kraljestvu humorističnih serij,
na vrhu pa se je obetala sprememba režima.
Po 12 letih vodenja studia
sta Barry Meyer in Alan Horn odstopila.
Meyer in Horn sta studio vodila skozi digitalno dobo
in sta nadzorovala cvetoče obdobje
ustvarjalnega in finančnega buma pri Warner Bros.
Leta 2013 sta predala štafeto novemu vodji,
ki je hotel WB popeljati v prve bojne vrste ...
KEVIN TSUJIHARA DIREKTOR, WARNER BROS.
... studijskih superjunaških vojn.
Kevin Tsujihara je res hotel razširiti DC-jevo vesolje.
In to so hoteli narediti čim hitreje.
Marvel je namreč snemal po več filmov.
Nova doba širitve DC-ja se je začela na televiziji.
Vodil jo je veteranski vodja Greg Berlanti,
in to s superjunaško TV-limonado Puščica.
PUŠČICA 2012-2020
Greg Berlanti je spremenil usmeritev našega podjetja in DC-ja,
najprej s Puščico, potem pa s Flashem in nazadnje z Legendami jutrišnjega dne.
In potem še Supergirl.
Ta Arrowverse,
Berlantijev medsebojno povezani svet, je potešil veliko lakoto.
A Tsujihara je imel ambiciozne načrte za tekmovanje z Marvelom ...
Na velikem platnu.
JEKLENI MOŽ 2013
Z zmagoslavno vrnitvijo najlegendarnejšega superjunaka vseh časov.
Zemljanom boš predstavljal ideal, h kateremu bodo lahko stremeli.
Sčasoma jim boš pomagal doseči čuda.
Jekleni mož je zaznamoval uradni prihod WB-ja v razširjeno vesolje DC-ja.
V vojno boš šel?
BATMAN PROTI SUPERMANU: ZORA PRAVICE
Prasec je vojno pripeljal k nam.
Od ultimativnega soočenja superjunakov ...
ODRED ODPISANIH 2016
Do nenavadne skupine superzlikovcev ...
Je DC na novo oblikoval stripovski filmski svet.
A nadobuden filmar
bo oživil že dolgo spečo junakinjo.
Vedno smo hoteli večjo enakost, kar se tiče akcijskih stripov.
Zdelo se nam je, da bo Čudežna ženska prava za to.
Mislim, da sem Čudežno žensko prvič videla pri osmih ali devetih letih.
REŽISERKA, ČUDEŽNA ŽENSKA
Povsem me je pritegnilo. Podoba,
simbolizem, navdušenje.
Od takrat nisem izgubila želje, da povem univerzalno zgodbo,
ki ljudem v življenje prinese lepoto in jih navdihne.
Ko sem posnela Pošast in doživela uspeh,
sem šla v studio Warner Bros. in rekla: "Hočem režirati Čudežno žensko."
Patty Jenkins je vse življenje oboževala ta lik
in s svojo edinstveno vizijo za DC-jevo prvo superjunakinjo je osvojila WB.
Toda studio je izjemno tvegal
s filmsko ustvarjalko brez izkušenj z vodenjem visokoproračunskega filma.
V preteklosti niso mislili, da bodo filmi o superjunakinjah uspešni,
zato sem vsekakor ... Vsak dan sem čutila pritisk.
Po drugi strani pa sem dobila velik dar. Gal Gadot.
ČUDEŽNA ŽENSKA 2017
Ko sva se s Patty spoznali, je šlo za ljubezen na prvi pogled.
GAL GADOT IGRALKA, ČUDEŽNA ŽENSKA
Od prvega trenutka sva obe želeli povedati isto zgodbo.
Čudežne ženske nisva hoteli videti kot neusmiljene, trdožive in hladne.
Hoteli sva, da je prava ženska.
Kakršne ženske pač so.
- Morava pomagati tem ljudem. - Morava končati nalogo.
Ne bova ukrepala?
Ne. V tej vojni ne moremo rešiti vseh.
- Steve ... - Nisva zato tukaj.
V ostalih filmih o superjunakih se pogosto vse vrti okoli zlikovca.
V Čudežni ženski sploh ni bilo tako.
Šlo je za popotovanje Čudežne ženske,
na katerem je postala junakinja, in za njeno rojstvo v svet.
- Streljajte! - Streljajte!
Zato so bili stripi o superjunakih sploh ustvarjeni.
Kaj bi storili z veliko močjo
in kako biti junak na tem svetu?
Vstala sem.
LYNDA CARTER IGRALKA, ČUDEŽNA ŽENSKA
Stala sem med sedeži v kinu
z Gal in hči mi je rekla: "Mami, nikoli nisem razumela,
zakaj so bili ljudje navdušeni nad tabo v Čudežni ženski, dokler nisem videla Gal."
To ni samo stripovski lik.
Veliko več je.
Vpliv Čudežne ženske je segal veliko dlje od velikega platna.
Postala je simbol ženskega opolnomočenja.
Čudežna ženska Patty Jenkins je odprla nov prostor,
sploh za mlade ženske in dekleta ...
VODITELJICA, TURNER CLASSIC MOVIES
... da so se lahko dojemale kot močne.
ČUDEŽNE ŽENSKE NA POHODU
Čudežna ženska je podrla zidove pri dojemanju superjunakov.
A pri Warner Bros. so meje še bolj premaknili.
Celoten film so posvetili zloglasnemu zlikovcu.
Nisem bil oboževalec stripov. Všeč so mi bili filmi.
Všeč so mi bili filmi Chrisa Nolana,
a sem res hotel narediti študijo karakterja,
film o eni osebi.
Vedno mi je bilo všeč to, kar Joker
predstavlja v stripih in filmih.
Pomislil sem: "Če bi dobili odličnega igralca za to vlogo,
bi se res lahko poglobili v vzroke za to, da je, kakršen je."
Se vam zdi smešno?
OPROSTITE ZARADI SMEHA, BOLAN SEM - VEČ ZADAJ
Težko je bilo pristati na ta scenarij, ker je šlo za temačen film.
To je antijunaški protagonist.
Dogajal se je v svetu DC-ja.
Imeli so že Jokerja.
A to naj bi bil drugačen Joker, ki ga bo igral drug igralec.
Studiu je bil scenarij všeč.
Vsi, ki so ga prebrali, so rekli:
"To bi lahko bilo super."
Zato smo poskusili.
Se mi samo zdi
ali postaja zunaj vedno bolj noro?
Bil sem že z odličnimi igralci,
a nobeden ni tak, kot je Joaquin.
Res se je poglobil,
zdelo se je, da je postal Arthur/Joker.
V enem prizoru
je na podzemni ubil tri tipe z Wall Streeta.
Moral bi steči v neko uničeno stranišče
in skriti pištolo.
Joaquin je rekel: "Zakaj Arthur skriva pištolo?"
In rekel sem: "Ja, ne naredimo tega.
Naredimo nekaj drugega."
Sama sva 45 minut sedela
v tem stranišču in razmišljala, kaj bi lahko naredili.
Rekel sem mu, da imam super novo glasbo od Hildurja,
ki je naš skladatelj.
Zavrtel sem glasbo in Joaquin se je začel gibati ob njej.
In potem je improviziral enkraten ples.
In hitro sva dojela: "To je ta prizor.
To je ta trenutek. To je preobrazba.
Tukaj prvič začuti, kako Joker prihaja iz njega."
- Kaj dobiš ... - Nič ne bo.
Ko križaš umsko bolnega samotarja
z družbo, ki ga zapusti in z njim dela kot s smetjo?
- Pokliči policijo, Gene. - Povedal ti bom.
- Pokliči policijo. - Dobiš pizdarijo, ki si jo zaslužiš!
Novi film o Jokerju, danes prvič predvajan po državi,
vzbuja strahove, da bo spodbudil resnično nasilje.
Bil je strašljiv čas.
Amerika je drugačna, nasilje z orožjem se je v zadnjem desetletju spremenilo.
Enkrat je bilo pri filmu o Batmanu streljanje.
Nismo mislili, da bo film spodbudil nasilje,
a nikoli ne veš, kako si lahko ljudje napačno razlagajo umetnost,
zato smo sprejeli vse mogoče ukrepe, da se to ne bi zgodilo.
Izid filma je prinesel pravo olajšanje.
Ljudje so razumeli film.
Nasilje je uničujoča in škodljiva sila.
Joker je bil drzen odklon od stripovskega žanra
in hvalili so ga kot zmago.
Bil je nominiran za 11 oskarjev, osvojil pa je dva.
Postal je najdobičkonosnejši film vseh časov, ki ni primeren za otroke.
Roke gor.
MAGIČNE ŽIVALI
New York je veliko zanimivejši, kot sem pričakoval.
Malo pred letom 2020 ...
LEGO BATMAN FILM 2017
... so v uspešnosti po prodaji vstopnic
prednjačile napete mega franšize.
KONG: OTOK LOBANJ 2017
Da bi izven sveta nosilnih filmov našli uspešnico za množice,
so pri Warner Bros. sprejeli nepričakovanega filmarja,
ki je hotel pustiti drugačen pečat.
Dejstvo, da je Warner Bros. prinašalec zgodb
ne le v Ameriki, ampak po svetu, je ogromna odgovornost.
REŽISER, NORO BOGATI AZIJCI
Zame pa je to, da sem bil vsaj delček te zgodovine ...
Sploh ne verjamem, da sem zdaj tu.
Po nizu priljubljenih uspešnic
je bil režiser Jon Chu ena od najhitreje vzhajajočih zvezd Hollywooda.
A po desetletju v tej industriji je Chu ugotovil nekaj,
kar ga je usmerilo na osebnejšo pot.
Te stvari sem slišal od industrije same.
"Ne smeš najeti te osebe ali tistega para.
Ne prodajajo se mednarodno, zato ..."
Ugotovil sem, da je vse to narobe in da sem to ponotranjil.
Če bi res hotel imeti povsem azijsko zasedbo v filmu,
sem skoraj edini, ki to lahko naredi.
Takrat sem našel Noro bogate Azijce.
Mama, sestra in sestrična so mi rekle, da moram prebrati to knjigo.
Pridi v Singapur.
NORO BOGATI AZIJCI 2018
Čas je, da ljudje spoznajo mojo lepo punco.
V središču vsega je to, kar se me je dotaknilo, zgodba o Rachel Chu,
ki je azijska Američanka, ki gre prvič v Azijo.
Točno tako izkušnjo sem imel z obiskom Hongkonga.
Res sem se osredotočil na to pri Rachel Chu.
"Znam povedati to zgodbo."
Najprej naj bi šlo za neodvisno produkcijo,
ker si nisem mislil, da bi nas kateri od studiev podprl.
Potem so nas klicali iz Warner Bros.,
ki se mi je zdel nepredstavljiv kraj za tak film.
A so rekli: "To je del naše tradicije.
Ustanovili so nas priseljenci."
Imajo tradicijo pripovedovanja zgodb
o različnih kulturah in z različnih perspektiv.
Takoj so bili za.
Tri, dve, ena, akcija.
Veselila sem se ne le snemanja romantične komedije,
v kateri je v glavni vlogi azijska Američanka ...
IGRALKA, NORO BOGATI AZIJCI
... ampak je šlo tudi za razredne in identitetne težave.
Šlo je za odnose s starši in generacijske razlike.
Ne odhajam, ker se bojim,
ali zato, ker mislim, da nisem dovolj.
Ker mogoče prvič v življenju vem,
da sem.
To je konec filma.
Ne gre za to, da dobi fanta.
Gre za to, da se postavi za svojo vrednost.
Zraven smo hoteli pesem "Yellow" od Coldplaya.
Pri Warner Bros. so bili zaskrbljeni: "Kaj to sporoča?
Kako si bodo ljudje to razlagali?"
Rekel sem jim:
"Hočem spet nadzor na to besedo.
Ta pesem nam lahko to omogoči."
In zaupali so mi.
Najprej nam skupina Coldplay ni dovolila, da jo uporabimo,
zato sem jim napisal pismo.
"Dragi Chris, Guy, Jonny in Will,
vem, da je malo čudno, a vse življenje sem imel
zapleten odnos z rumeno barvo.
S to besedo so me zmerjali
ves čas v osnovni šoli,
gledal sem filme, kjer so tako klicali strahopetce.
V mojem življenju je vedno imela negativen prizvok.
Dokler nisem slišal vaše pesmi.
Prvič v življenju
je bila ta barva opisana na najlepši in najbolj čaroben način.
Barva zvezd,
njene kože, ljubezni.
Generaciji azijskih Američanov in drugih bo dala
enak ponos, kot sem ga čutil, ko sem jo slišal.
Želim, da imajo vsi himno,
ob kateri se počutijo tako lepi, kot sem se ob vaših besedah in melodiji
počutil jaz, ko sem to najbolj potreboval."
Čez par ur so odgovorili,
dobili smo pravice zanjo, tako da ...
To sem napisal v montažni sobi, na kavču.
Ko sem v kinu gledal Noro bogate Azijce ...
KE HUY QUAN IGRALEC
... sem bil ganjen.
Ko sem začenjal v 80. letih,
je bilo zelo malo priložnosti za azijske igralce.
GUNIJI 1985
Ves čas sem hodil gledat filme
in vedno sem si domišljal ali sanjal,
da ima glavni igralec v filmu
azijski obraz, ki mi je podoben.
Ko sem videl Noro bogate Azijce v kinu,
mi je to ogromno pomenilo.
Zaradi tega filma sem se vrnil k igranju
po 22 letih premora.
Doživljam preporod, in to zaradi tega filma.
Zelo sem hvaležen Warner Bros.,
kjer so posneli ta film, in vsem, ki so sodelovali.
Vizija Jona Chua o romantični komediji z azijsko zasedbo je presegla pričakovanja
in postala eden najuspešnejših filmov leta.
A v zakulisju
se je v studiu zgodilo novo mega združenje.
Po dveh letih boja s pravosodnim ministrstvom
je telekomski gigant AT&T prevzel nadzor nad podjetjem TimeWarner
in novo združeno podjetje predstavil kot WarnerMedia.
V studiu je prišlo do številnih prestrukturiranj,
kar je pripeljalo do tega, da je Ann Sarnoff
postala prva ženska na čelu Warner Bros.
Kako pripovedujete zgodbe in ustvarjate program,
pa naj gre za filme, TV ali igre ...
DIREKTORICA, WARNER BROS.
... ki so relevantni za novo generacijo?
Mislim, da je to za vse v tem poslu velik izziv.
Da bi pritegnil pozornost nove generacije,
je studio tvegal z najsodobnejšo vizijo,
da bi znova predstavil eno najlegendarnejših oseb glasbene zgodovine.
Elvis ni bil podoben drugim filmom, pri katerih sem sodeloval.
REŽISER/PISEC, ELVIS
Ogromno ljudi mi je reklo:
"Ja, ampak kako boste našli Elvisa?"
Ni le neverjeten na glasovnem področju ...
... ampak je tudi eden najbolj čednih in privlačnih ljudi,
kar jih je kdaj hodilo po svetu.
In potem je tu še njegovo gibanje.
Iskanje Austina Butlerja in kasting ...
POSKUSNO SNEMANJE AUSTINA BUTLERJA
Zdaj pogledam nazaj in si rečem:
"Mislim, da nisem našel Austina.
Mislim, da je Austin to našel v sebi."
Nič hudega, ljubica
Zate tako je prav
Nič hudega, ljubica
Bil je rojen za to vlogo.
Vedeli smo, da se je z Austinom rodila nova zvezda.
Imeli so popolnega igralca za Elvisa,
Tom Hanks pa naj bi igral zloglasnega polkovnika Toma Parkerja.
Produkcija se je začela marca 2020 v Avstraliji.
Snemali smo film,
prizor, v katerem polkovnik Tom Parker
vodi Elvisa skozi razstavni prostor.
Hotel sem reči. "Zdaj pa vključimo Toma.
Tom, razširi to idejo."
Ravno takrat mi je prvi pomočnik rekel:
"Tom mora oditi, mislim, da ima tisto gripi podobno stvar."
Preostanek sveta ve, kaj sledi, ne?
Bil sem na letalu
in dobil sem sporočilo.
"Strogo zaupno, Tom Hanks je pozitiven na covid."
"V zdravstvu imajo protokol, ki mu je treba slediti.
Hanksova se bova testirala, bova pod nadzorom in v izolaciji,
dokler bo treba zaradi javnega zdravja in varnosti."
"V redu, moramo ustaviti snemanje. Kaj počnemo?
Je Tom v redu? Kaj se dogaja?"
Če se to razvije v pandemijo,
se v ZDA nikakor ne bomo izognili temu,
da bomo imeli še več okužb.
Sledili so zaščitni kombinezoni in prekinitev snemanja.
S filmom je bilo konec.
Pandemija je ustavila vse filmske produkcije
in zaprla kinodvorane po državi,
kar je ogrozilo prihodnost celotne filmske industrije.
Obstajala je upravičena skrb, da verige kinodvoran
ne bodo preživele covida.
A zdaj ljudje ne bodo več hoteli hoditi v kino?
Strašljivo je bilo.
In tu je nastopil studio Warner.
Rekel sem: "Snemam film za kinematografe.
Film Elvis, Elvisa kot človeka
in Elvisa kot glasbenika morate videti na velikem platnu."
Austin Butler in Baz nista zapustila Avstralije.
Ostala sta tam, počakala do konca covida in posnela ta film
pod novimi protokoli za covid.
Zame je to čudež.
G. Presley? Ste pripravljeni, da poletite?
Pripravljen sem.
Pripravljen na polet.
Ljudi je spravil v kine.
To je eden najuspešnejših filmov, ki so prišli po covidu.
Ko snemam film, sem osredotočen na to,
da privabim različne ljudi sedet v temo z neznanci,
kjer jih združi tisto, kar se dogaja na migetajočem platnu,
da se nekaj kratkih trenutkov ne počutijo sami.
Skupaj se smejimo, skupaj jočemo,
skupaj smo ganjeni in čustveni.
Nismo sami.
Na veliko načinov lahko spremljamo vsebine,
na majhnih zaslonih, TV-zaslonih,
a ko greš v kino, se vse ustavi.
Ko sem imel 17 let, me je v soboto popoldan ...
REŽISER, WARNER BROS. DISCOVERY
... oče peljal v kinematograf.
Luči so ugasnile in tam je bilo ogromno platno.
Začeli so vrteti film Bonnie in Clyde
in bilo je kot čarovnija.
Zame je bil to začetek tega popotovanja v mojem življenju.
Fant iz Brooklyna,
ki so ga navdihnili mnogi od filmov, ki ji je posnel Warner Bros.
Zdaj sem tu in zame je to
iz take snovi kot sanje.
Težko je verjeti.
AT&T je hotel združiti WarnerMedia z Discoveryjem
in ustvariti medijsko velesilo.
AT&T-jev WarnerMedia in Discovery se strinjata z združenjem.
To novo združeno podjetje bo vodil šef Discoveryja David Zaslav.
Živjo, Warner Bros. Discovery!
WARNER BROS. DISCOVERY SKUPNA DVORANA
So omenjali še druga imena?
Kako ste prišli do "Warner Bros. Discovery"?
Rekel sem. "Moramo uporabiti Warner Bros.,
ker nočem imena korporacije.
Warner Bros. predstavlja te štiri moške."
Združenje Warner Bros. in Discoveryja
je bil vrhunec dveh desetletij prevzemov,
novega znamčenja in korporativne nestabilnosti.
Rezultat te združitve je izjemen portfelj.
Skupaj smo lahko
največje podjetje v šovbiznisu na svetu.
ANIMANIAKI 1993-1998, 2020-2023
Ker imamo največ vsebine,
največ platform
in smo bolj globalni kot druga medijska podjetja.
Ko pomislite na izjemno količino
intelektualne lastnine v tem podjetju,
je priložnosti ogromno.
Nujno pa je,
da snemamo oddaje, ki res odražajo svet okoli nas.
Pomembno je, kdo pripoveduje zgodbe,
kdo je v zakulisju.
Ljudje razumejo, da lahko talent pride od kjer koli.
OSNOVNA ŠOLA ABBOTT
Tako pač je zdaj.
Mislim, da je Warner Bros. to odlično uspelo.
Malo bolj se odpirajo temu.
Res mislimo, da je pomembno najti filmarje in glasove ...
PAM ABDY DIREKTORICA, WARNER BROS. PICTURE GROUP
... ki pripovedujejo avtentične, pozitivne zgodbe o tem,
kako je biti na njihovem mestu ali kakšna je njihova kultura.
Tisti filmarji so vredni svoje teže v zlatu.
Pripovedovalci zgodb, ki razumejo, da ste del plemena,
zdi se vam, da ste del skupnosti človeštva.
Se kdaj sprašuješ, če je vredno vsega tega?
To, za kar se boriš.
Kot bi vprašal, zakaj dihamo.
Če nehamo dihati, umremo.
Vsak od nas ima svojo usodo, za dobro ali zlo.
Ko poveste krasno zgodbo, spreminjate mišljenje.
Bratje Warner so to razumeli,
Steve Ross je to razumel.
Ko danes pomislimo na Warner Bros.,
gre za nadgradnjo neverjetnega uspeha v zadnjih 100 letih.
Začelo se je kot družinski posel,
a je preraslo v globalni zabavniški imperij.
Vse od ustanovitve je studio razvijal nadarjene umetnike
v pionirje in vizionarje, ki tudi tvegajo.
V zameno so se tisti neustrašni glasovi
odražali v naši kulturi in jo oblikovali.
Mislim, da se je studio Warner Bros. obdržal 100 let,
ker si postavlja izjemno visoke cilje in zaupa filmarjem.
Za ta časopis je to nevarna zgodba.
K vragu, podprimo naša fanta.
KORENINE
Skozi desetletja
so pripovedovalci zgodb sprejemali
pionirskega duha ustanoviteljev.
Ta isti pogum jih bo navdihoval tudi v naslednjem stoletju.
To počnemo, ker moramo.
Poklicani smo za to.
Odzvali ste se.
Pomen pripovedovanja zgodb
v svetu, ki hlepi po usmeritvi in upanju,
je vreden več kot kdaj koli prej.
Super pri tem, da si tu v snemalnih studiih, ni le zapuščina.
Ni pomembno, kaj se je dogajalo tu, kdo je bil tu.
Gre za to, kdo je tu.
Združili smo se iz istega razloga.
Zaradi boja za pripovedovanje dobrih zgodb
in da bi kaj spremenili.
Obožujemo ta posel in še veliko zgodb bi radi povedali.
Prevedel: Maja Vodopivec